Blanca Rodríguez, Alba Justicia i Miriam Guerra, campiones provincials de gimnàstica rítmica
2025-07-24

El Club de Gimnàstica Rítmica l’Almara de Burjassot va tornar a aconseguir grans èxits esportius el passat cap de setmana. Una vegada més, les seues gimnastes, guiades per les seues entrenadores Yolanda Andrés i Mar García, s’han pujat al podi i han mostrat la seua gran força i el gran treball que realitzen dia a dia en els seus entrenaments i que s’ha traduït en els citats èxits esportius.

Així, en el Campionat Provincial Individual, s’han proclamat Campiones de València Blanca Rodríguez, en categoria aleví, Alba Justicia, en categoria infantil i Miriam Guerra, en categoria sènior honor. Així mateix, en el Campionat Autonòmic, celebrat a Benidorm, les tres gimnastes han sigut subcampiones autonòmiques en les seues respectives categories.

Blanca, Alba i Miriam han obtingut el passe directe al Campionat d’Espanya que se celebrarà a Palma de Mallorca al juny.